12. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. Φ.158/5/115685/125022 της 5/10 Δεκ. 1973 (ΦΕΚ Β΄ 1442) Περί τροποποιήσεως και συμπληρώσεως της υπ’ αριθ. 190/1970 αποφάσεως «περί καθορισμού της χορηγήσεως των δυνάμει του άρθρ. 8 Ν.Δ. 237/1969 παρεχομένων Κρατικών υποτροφιών». Έχοντες υπ’ όψει τας διατάξεις του άρθρ. 8 Ν.Δ. 237/1969, αποφασίζομεν: Αυξάνομεν τον ποσόν της χορηγουμένης δυνάμει των διατάξεων του άρθρ. 8 Ν.Δ. 237/1969 υποτροφίας, από δραχ. 2.000 μηνιαίως, εις δραχ. 2.500 μηνιαίως. Επεκτείνομεν την χορήγησιν των υποτροφιών και εις ήδη εγγεγραμμένους φοιτητάς των Τμημάτων Φυσικού, Μαθηματικού, Φυσιογνώστου και Χημικού των Φυσικομαθηματικών Σχολών των Πανεπιστημίων. Οι ενδιαφερόμενοι δέον να υποβάλλουν προς το Ίδρυμα Κρατικών Υποτροφιών δια της οικείας Σχολής, την σχετικήν αίτησιν μετά υπευθύνου δηλώσεως περί αποδοχής των όρων της παρ. 2 του άρθρ. 8 Ν.Δ. 237/1969. Ούτοι δέον όπως μη έχουν συμπεπληρωμένον το 24ον έτος της ηλικίας των μέχρι 31 Δεκεμβρίου του έτους υποβολής της αιτήσεως. Αι υποχρεώσεις και δεσμεύσεις των εις τας υπ’ αριθ. 190/1970 και 35471/1972 ημετέρας αποφάσεις ισχύουν και δια τους υποτρόφους της παρούσης παραγράφου. Η υγειονομική εξέτασις τούτων ενεργείται υπό των Πρωτοβαθμίων Υγειονομικών Επιτροπών, προς ας ούτοι παραπέμπονται υπό του Ι.Κ.Υ. Οι υπότροφοι της παρούσης παραγράφου δικαιούνται του ποσού της μηνιαίας υποτροφίας από της πρώτης του μηνός εντός του οποίου εγκρίνεται η χορήγησις της υποτροφίας υπό του προς τούτο αρμοδίου Ι.Κ.Υ. Η παρούσα δημοσιευθήτω δια της Εφημερίδος της Κυβερνήσεως. 